দীপাবলির দিন শেয়ার বাজারে হবে মুহুরৎ ট্রেডিং! কী এটি?

ওয়েব ডেস্ক : দীপাবলির (Diwali) কারণে সাধারণত সে দিন বন্ধ থাকে শেয়ার বাজার (Share Market)। তবে প্রতি বছর এই দিনে কিছুক্ষণের জন্য খোলা থাকে দালাল স্ট্রিট। সেই সময় শেয়ার বাজারে হয় মুহুরৎ ট্রেডিং (Muhurat Trading)। মঙ্গলবার দীপাবলির দিন এই ট্রেডিং হবে বম্বে স্টক ও ন্যাশনাল স্টক এক্সচেঞ্জে। তবে প্রশ্ন উঠছে, এই মুহুরৎ ট্রেডিং কী?

প্রসঙ্গত, প্রতিবছর দীপাবলির দিন বম্বে স্টক এক্সচেঞ্জ (Bombay Stock Exchange) ও ন্যাশনাল স্টক এক্সচেঞ্জে (National Stock Exchange) কিছু সময়ের জন্য বিশেষ ট্রেডিংয়ের আয়োজন করা হয়ে থাকে। একেই বলা হয় মুহুরৎ ট্রেডিং। অনেকেই মনে করেন, দীপাবলির মতো শুভ দিনে ট্রেডিং করলে সারা বছর ব্যবসা ভালো হবে এবং লাভের মুখ দেখবেন বিনিয়োগকারীরা। ফলে এই দিনে ট্রেডিং করতে মুখিয়ে থাকেন ট্রেডার্সরা।

আরও খবর : ‘আত্মনির্ভরতা’র উপর জোর, ভারতেই তৈরি হচ্ছে যুদ্ধবিমানের ইঞ্জিন!

গত এক দশকের সময় ধরে এই মুহুরৎ ট্রেডিং (Muhurat Trading) হয়ে আসছে। সাধারণত এই ট্রেডিং হয়ে থাকে সন্ধ্যা বেলায়। তবে চলতি বছর এই ট্রেডিং হবে দুপুর বেলায়। ২১ অক্টোবর, মঙ্গলবার দুপুর ১.৪৫ থেকে ২.৪৫ পর্যন্ত হবে এই বিশেষ ট্রেডিং। তবে ট্রেডিং শুরু হওয়ার ১৫ মিনিট আগে অর্থাৎ দুপুর দেড়টায় খুলে যাবে শেয়ার বাজার। আর মার্কেট বন্ধ হবে ৩টে ৫ মিনিটে।

উল্লেখ্য, ১৯৫৭ সালে বম্বে স্টক এক্সচেঞ্জে (Bombay Stock Exchange) প্রথম চালু হয়েছিল মুহুরৎ ট্রেডিং (Muhurat Trading)। তার পর ১৯৯২ সাল থেকে ন্যাশনাল স্টক এক্সচেঞ্জে (National Stock Exchange) এই বিশেষ ট্রেডিং শুরু হয়। কিন্তু সেই সময় অনলাইন সুবিধা না থাকার কারণে মার্কেটে গিয়েই ট্রেডিং করতেন বিনিয়োগকারীরা। তবে বর্তমানে অনলাইনেই এই ট্রেডিং হয়ে থাকে। এই বিশেষ ট্রেডিং বিভিন্ন সেগমেন্টে হয়ে থাকে।

দেখুন অন্য খবর :

The post দীপাবলির দিন শেয়ার বাজারে হবে মুহুরৎ ট্রেডিং! কী এটি? first appeared on KolkataTV.

The post দীপাবলির দিন শেয়ার বাজারে হবে মুহুরৎ ট্রেডিং! কী এটি? appeared first on KolkataTV.